CELEX: C2004/300/85
Language: fi
Date: 2004-12-04 00:00:00
Title: Asia T-349/04: Parfümerie Douglas GmbH:n 23.8.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/43
            
         Parfümerie Douglas GmbH:n 23.8.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne
   (Asia T-349/04)
   (2004/C 300/85)
   Kieli, jolla kannekirjelmä on laadittu: saksa
   Parfümerie Douglas GmbH, Hagen (Saksa), on nostanut 23.8.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustaja on Rechtsanwalt Christoph Schumann. Toinen osapuoli asian käsittelyssä valituslautakunnassa oli Jürgen Heinz Douglas, Hampuri (Saksa).
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               hyväksyy tämän kanteen liitteenä olevine asiakirjoineen, jotka selvittävät neljännen valituslautakunnan 24.5.2004 asiassa R 795/2002-4 tekemää päätöstä vastaan nostetun kanteen oikea-aikaisuuden ja sääntöjenmukaisuuden, ja kumoaa edellä mainitun päätöksen, hylkää väitteen ja velvoittaa sisämarkkinoiden harmonisointiviraston korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               kantaja.
            
         
               Haettu yhteisön tavaramerkki:
            
            
               Sanamerkki ”Douglas beauty spa” luokkaan 39 kuuluvia palveluita varten (matkojen järjestäminen ja välitys, matkanjohtajan palvelut; hotellihuoneiden ja muun majoituksen välitys) — hakemus n:o 1 459 197.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Jürgen Heinz Douglas.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Saksalainen tavaramerkki ”Douglas Touristik” luokkaan 39 kuuluvia palveluita (matkojen järjestäminen ja välitys, moottoriajoneuvojen ja veneiden vuokraus) varten.
            
         
               Väiteosaston ratkaisu:
            
            
               Hakemuksen hylkääminen.
            
         
               Valituslautakunnan ratkaisu:
            
            
               Kantajan valituksen hylkääminen.
            
         
               Kanneperusteet:
            
            
               Neuvoston asetuksen (EY) N:o 40/94 42, 43, 74 ja 79 artiklan ja komission asetuksen (EY) N:o 2868/95 15, 16, ja 18 säännön rikkominen.